Welkome reën het sedert verlede week wyd oor die Wes-Kaap geval, tot die verligting van koringboere wat vroeër in kurkdroë grond begin plant het. Volgens Andries Theron, vise-president van Graan SA en koringboer van die Swartland, is boere in die Wes-Kaap verheug oor die uitkoms. “Die huidige reën is nog nie te laat om ’n goeie oes vanjaar te verkry nie. Ons het die afgelope jare bietjie bederf geraak met goeie vroeë reën, en dis net menslik om bekommerd te raak as die reën laat kom, want ons sit baie geld in die grond.” Vol graanskure Lae koringpryse is steeds […]